|  |  |
| --- | --- |
|  |  |
|  |
|  |
|  |
|   |
|  |

|  |
| --- |
| OLTERMANNIN HIIHDON SÄÄNNÖT**Normilyhenne** MAAVOHJEK - MAAVEHENKOS **Peruste** * MAAVESUUNNOS:n käsky MI25197 (MAAVOIMIEN PUOLUSTUSVOIMAUUDISTUKSEN TOIMEENPANO)
* MAAVE KANSLIAN käsky MK31830 (MAAVOIMIEN ESIKUNNAN TOIMINTA VUONNA 2015)

**Normin voimassaoloaika** 1.1.2016 lukien toistaiseksi**Korvaa/kumoaa**Kumoaa:* MAAVEHENKOS:n normin HK422 (OLTERMANNIN HIIHDON SÄÄNNÖT 2015-)

**Laatija** Maavoimien esikunnan henkilöstöosasto**Lisätietoja antaa** Maavoimien esikunnan henkilöstöosasto**Säilytys** Sähköinen arkistointi* Pv asianhallintajärjestelmä/Pv normitietokanta

Pysyvästi säilytettävät määräyskokoelmat* MAAVE:n kirjaamo/arkisto

**Normin muutoshistoria****Versio Pvm Asiak.numero Muutos Laatija**1.0 22.5.2014 HK422 Alkuperäinen Juhani Sihvonen2.0 8.12.2015 HL1221 Päiv. lukuja Heikki Nousiainen  3-5 ja 7 |

Viitteet

# PERUSTEITA

Oltermannin hiihto on Puolustusvoimien vanhin kilpailu, joka on järjestetty yhtäjaksoisesti vuodesta 1951. Ensimmäisen kerran Oltermannin hiihto järjestettiin jo vuonna 1933. Kilpailun järjestäjinä ovat toimineet 3. divisioonan esikunta, Kaakkois-Suomen sotilasläänin esikunta, Itäisen maanpuolustusalueen esikunta ja Itä-Suomen sotilasläänin esikunta.

Vuodesta 2015 alkaen Oltermannin hiihto hiihdetään maavoimien joukko-osastojen ja reserviläispiirien välisenä kilpailuna. Kilpailu toteutetaan kunnioittaen Oltermannin hiihdon alkuperäisiä perinteitä, joista tärkein on viestin tuominen Oltermannille.

Perinteisiin kuuluu myös, että kilpailureitti pidetään salassa reitin julkistamiseen saakka.

Kilpailujen käytännön järjestelyistä vastaavat joukko-osastot yhdessä MPK:n kanssa. Maavoimien esikunta asettaa teknisen asiantuntijan (valvoja) kilpailuorganisaatioon.

# OLTERMANNIN HIIHDON SARJAT

##  A-sarjan joukkueet

A-sarjan joukkue muodostuu palkatusta henkilöstöstä ja varusmiehistä. Joukkueen kokoonpano on seuraava:

* johtaja (upseeri)
* varajohtaja (opistoupseeri tai aliupseeri)
* huoltaja (palkattuun henkilöstöön kuuluva henkilö tai varusmies)
* 10 varusmieshiihtäjää, joista yksi on nimetty varamieheksi
* 2 ajoneuvon kuljettajaa (varusmies)

A-sarjassa kilpailevat maavoimien varusmieskoulutusta antavat joukko-osastot:

* Jääkäriprikaati
* Kainuun prikaati
* Karjalan prikaati
* Panssariprikaati
* Porin prikaati
* Kaartin jääkärirykmentti
* Utin jääkärirykmentti
* Maasotakoulu

 Lisäksi A-sarjaan kutsutaan edustusjoukkueet:

* Ilmavoimat
* Merivoimat
* Rajavartiolaitos
* Maanpuolustuskorkeakoulun opiskelijajoukkue

A-sarjaan osallistuva Maanpuolustuskorkeakoulun opiskelijajoukkue muodostuu perusopintojen kadeteista ilman vuosikurssirajausta. Joukkueen kokoonpano on seuraava:

* johtaja (kadetti)
* varajohtaja (kadetti)
* huoltaja (palkattuun henkilöstöön kuuluva henkilö tai kadetti)
* 10 kadettia, joista yksi on nimetty varamieheksi
* 2 ajoneuvon kuljettajaa (varusmies tai kadetti)

 A-sarjaan osallistuu maksimissaan **12 joukkuetta**.

## B-sarjan joukkueet

B-sarjan reserviläispiirin joukkue muodostuu reserviläisistä. Joukkueen kokoonpano on seuraava:

* johtaja (reservin upseeri)
* varajohtaja (reservin aliupseeri)
* huoltaja (reserviläinen)
* 10 reserviläishiihtäjää, joista yksi on nimetty varamieheksi
* 2 ajoneuvon kuljettajaa (varusmies tai ajoluvallinen reserviläinen)

Reserviläisjoukkueen kuljettajina voivat toimia varusmiehet tai ajoluvalliset reserviläiset.

B-sarjaan kutsutaan reserviläisjoukkueet kaikista maakunnista, pl. Ahvenanmaa:

* Kymenlaakso
* Etelä-Karjala
* Etelä-Savo
* Pohjois-Savo
* Pohjois-Karjala
* Kainuu
* Pohjois-Pohjanmaa
* Keski-Pohjanmaa
* Pohjanmaa
* Etelä-Pohjanmaa
* Satakunta
* Varsinais-Suomi
* Lappi
* Keski-Suomi
* Pirkanmaa
* Päijät-Häme
* Kanta-Häme
* Uusimaa

Lisäksi B-sarjaan kutsutaan joukkue:

* Logistiikkalaitokselta henkilökuntajoukkue

 B-sarjaan osallistuu maksimissaan **19 joukkuetta**.

# OSALLISTUMISPERUSTEET

## A-sarjan joukkueet

Oltermannin hiihto toteutetaan palkatusta henkilöstöstä ja varusmiehistä muodostettujen joukkueiden osalta kaksipäiväisenä kilpailuna.

Kilpailujoukkueiden palkattu henkilöstö osallistuu kilpailuun urheilukomennuksena, jolloin kummallekin kilpailupäivälle merkitään työajaksi KOM 7.39.

Maanpuolustuskorkeakoululta perusopintojen opiskelijoista muodostettava joukkue osallistuu kilpailuun urheilukomennuksena.

## B-sarjan joukkueet

Reserviläisjoukkueiden osallistuminen ja harjoitusperusteet käsketään vuosittain MAAVTOSU:ssa.

## Puolustusvoimien palkattu henkilöstö toimitsijatehtävissä

Kilpailun toimitsijatehtävissä toimivalle palkatulle henkilöstölle työajaksi merkitään tehdyt työtunnit ensimmäisen kilpailupäivän aamusta kilpailun loppuun, joka sisältää välittömän huollon.

## Toimitsijatehtävissä oleva reserviläinen

Joukko-osastot voivat hyödyntää toimitsijatehtävissä paikallisia reserviläisiä Oltermannin hiihdon suunnitteluun, valmisteluun ja toteutukseen. Paikallisissa urheiluseuroissa (esim. suunnistus-/hiihtoseura) toimivien reserviläisten osaaminen voidaan hyödyntää mm. kilpailureitin suunnitteluun ja tiedusteluun sekä kilpailun toimeenpanossa esimerkiksi rastivalvojina.

Oltermannin hiihdon toimeenpanoon tarvitaan noin 10 reserviläistä. Tämä määrä vähentää vastaavan määrän Puolustusvoimien palkatun henkilöstön tarvetta.

Toimitsijoina toimivien reserviläisten osallistuminen Oltermannin hiihtoon käsketään vuosittain MAAVTOSU:ssa.

# OLTERMANNIN HIIHDON SÄÄNNÖT

# Oltermannin hiihto toteutetaan kaksiosaisena takaa-ajokilpailuna, jossa kilpailun ensimmäisessä osassa jokaisen joukkueen on käytettävä 4 - 5 hiihtoparia. Ensimmäisen osan viimeisen parin jälkeen tullaan välimaaliin.

Toinen osa alkaa seuraavan päivän aamuna, jolloin joukkueista on jäljellä joko yksi hiihtopari ja ankkuri tai pelkästään ankkuri, joka tuo yksinään viestin maaliin.

Varamiestä saa käyttää kilpailun suorittamiseen ainoastaan kilpailun johtajan luvalla.

Kaikki tunnin sisällä välimaaliin saapuneet joukkueet lähtevät takaa-ajo-osuuteen kilpailun ensimmäisellä osalla syntyneillä aikaeroilla.

Ensimmäisellä osalla yli tunnin kärjelle jääneet joukkueet lähetetään yhteislähtönä liikkeelle 60 minuuttia siitä kun ensimmäinen joukkue on lähtenyt takaa-ajo-osuudelle.

Teknisten apuvälineiden käyttäminen ennen kilpailun alkua on sallittua, mutta käyttäminen kilpailutilanteessa on ehdottomasti kiellettyä. Puhelinta saa käyttää vain terveyttä uhkaavassa hätätilanteessa.

Kilpailun kokonaismatka on 70 - 90 kilometriä.

## Varustus

Oltermannin hiihtoon osallistuvat joukkueet (A- ja B-sarja) vastaavat itse joukkueen henkilökohtaisen ja joukkokohtaisen kilpailuvarustuksen varaamisesta.

Henkilökohtainen kilpailuvarustus on seuraava (pakollinen):

* palveluskäytössä oleva SA-lumipuku (lumipuvun alla käytettävä vaatetus on vapaa)
* palveluskäytössä olevat SA-kumisaappaat/SA-varsikengät
* palveluskäytössä oleva SA-pipo
* palveluskäytössä olevat SA-sukset 16 paria (ei kokeilumalli)
	+ - * 1. siviilimallisten suksien ja sauvojen käyttö on kielletty ml. reitin tiedusteluvaihe
* palveluskäytössä olevat SA-sauvat 16 paria
* palveluskäytössä olevat kantasiteet

Pakollinen joukkuekohtainen kilpailuvarustus on seuraava:

* kaksi rynnäkkökivääriä kahdella kantohihnalla varustettuna
* hihnoihin ei saa kiinnittää pehmikkeitä
* hihnojen kiinnityksen aseeseen voi varmistaa teippauksin
* viestikotelo
* 4 kappaletta 25 metriä pitkiä turvaköysiä jäiden ylitysten tiedustelua varten
* heijastavat turvaliivit kaikille joukkueen jäsenille tiedustelu- ja kilpailuvaihetta varten (A-sarja punainen ja B-sarja keltainen)
* otsalamput kilpailua varten
* järjestäjän jakamat kilpailunumerot
* matkapuhelin (kaikilla viestinviejillä)
* muonitus vuorokaudeksi
* joukkueen varaamat henkilöpakettiautot peräkärryineen
* ajoneuvon tankkaukseen tarvittava luottokortti (vast.)

Palkintojenjakotilaisuudessa henkilökohtainen varustus on seuraava:

* maastopuku m05 talvipäähineellä
* varsikengät
* mustat nahkasormikkaat

## Kartat

Järjestäjä varaa kaikille joukkueille kilpailussa tarvittavat kartat

Joukkueet varaavat käyttöönsä kilpailualueen maantiekartat MK 1: 200 000.

## Ajoneuvojen käyttö

Kilpailujoukkueet tuovat mukanaan ajoneuvonsa (2 henkilöpakettiautoa peräkärryineen/joukkue). Joukko-osastot vastaavat ajoneuvojen ja niiden kuljettajien varaamisesta alueensa reserviläisjoukkueiden käyttöön.

## Viesti Oltermannille

Maavoimien komentaja, maavoimien esikunnan esikuntapäällikkö tai maavoimien operaatiopäällikkö toimii Oltermannina. Hiihtoon osallistuvat joukkueet laativat viestin Oltermannille A5 kokoiselle kartongille. Joukkueen ankkuri lukee viestin Oltermannille välittömästi maaliin saapumisen jälkeen.

# OLTERMANNIN HIIHTOON LIITTYVÄN RESERVINHARJOITUKSEN TOTEUTTAMINEN

Oltermannin hiihdon järjestämisvastuut käsketään vuosittain maavoimien toimintasuunnitelmassa. Kilpailu pyritään järjestämään vuosittain eri maakunnissa ja järjestelyt voidaan käskeä esim. joukko-osaston alaiselle aluetoimistolle.

Reserviläisjoukkueiden ilmoittamisesta kilpailuun sekä reserviläisten kutsumisesta/käskemisestä vastaavat ko. alueen aluetoimistot.

Ilmoituksessa on oltava sotilasarvo, nimi ja kotipaikka täydellisenä. Joukko-osastojen aluetoimistojen on varmistettava reserviläisten edustuskelpoisuus, joka määräytyy henkikirjoituspaikkakunnan perusteella.

# PALKITSEMISET

Maavoimien esikunta vastaa palkintojen hankkimisesta. Kilpailun toimeenpaneva joukko-osasto vastaa tarvittavista kaiverruksista sekä kunniakirjojen tulostamisesta.

Kummankin sarjan kolmen parhaan joukkueen kilpailijat palkitaan henkilökohtaisella Oltermannin mitalilevykkeellä ja kunniakirjalla.

A- ja B-sarjan voittajajoukkueet palkitaan kiertopalkinnolla, eli ikuisesti kiertävällä Oltermanni-sauvalla.

MAAVE valmistautuu palkitsemaan Oltermanni-pienoissauvalla ne kilpailuun osallistuvat henkilöt, joilla täyttyy kymmenen osallistumiskertaa joko kilpailijana, huoltajana tai järjestelyorganisaation jäsenenä. Kilpailuun osallistuvia hallintoyksiköitä pyydetään listaamaan ilmoittautumisensa yhteydessä niiden henkilöiden nimet, joilla täyttyy kymmenen osallistumiskertaa. Ilmoituksessa tulee olla eriteltynä osallistumisvuodet.

# MAKSUPERUSTEET JA MAKSULIIKENNE

A-sarjan joukko-osastojen joukkueiden kilpailuun osallistumisesta aiheutuvista kustannuksista niihin oikeutetuille (mm. päivärahat) vastaa osallistuva joukko-osasto.

B-sarjan joukkueiden kilpailuun osallistumisesta aiheutuvista kustannuksista vastaa ko.alueen joukko-osaston aluetoimisto (pl. reserviläisten lakisääteiset menot, joista vastaa järjestävä joukko-osasto).

Kilpailun järjestelyvastuussa oleva joukko-osasto vastaa kilpailun järjestelykustannuksista.

Järjestämisvastuussa oleva joukko-osasto suunnittelee ja rahoittaa:

* toimitsijatehtävissä toimivien reserviläisten lakisääteiset menot ja kutsumisen/käskemisen harjoitukseen
* kilpailujoukkueiden reserviläisten lakisääteiset menot
* kilpailun järjestämisen tukitoimiin käsketyn palkatun henkilöstön mahdollisesti aiheutuvat yli- ja haittatyöt
* mahdolliset tilavuokrat
* Oltermannin hiihdon kutsuvieraiden tarjoilut
* kilpailijoille päivällisen tarjoilut

Kilpailun toimeenpaneva joukko-osasto vastaa soittokunnan tilaamisesta. Soittokunta soittaa kilpailun maalissa ja palkintojenjakotilaisuudessa.

# OLTERMANNIN HIIHDON SEURAAMINEN

Seuraajien lukumäärä on ilmoitettava kilpailun toimeenpanovastuussa olevalle joukko-osastolle kilpailukutsun edellyttämällä tavalla. A-sarjaan osallistuvien joukko-osaston komentajia tai sijaisia edellytetään osallistumaan kilpailun seuraamiseen työtehtävien niin salliessa.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|

|  |
| --- |
| Esikuntapäällikkö |
| Kenraalimajuri | Jorma Ala-Sankila |
|  |
|  |
| Maavoimien operaatiopäällikkö |
| Prikaatikenraali | Petri Hulkko |
|  |

 |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET |       |

|  |  |
| --- | --- |
| JAKELU | MAAV joukko-osastotMAAV aluetoimistot |

|  |  |
| --- | --- |
| TIEDOKSI | PE KOULOSMPKKILMAVEMERIVEPVLOGLERVL E postiReserviläisurheiluliitto ryEtelä-Hämeen Reserviläispiiri ryEtelä-Karjalan ReserviläispiiriEtelä-Pohjanmaan Reserviläispiiri ryHelsingin seudun reserviläispiiriKainuun Reserviläispiiri ry Puheenjohtaja Kalevi ValtanenKeski-Pohjanmaan Reserviläispiiri ry Toiminnanjohtaja Lauri AppelgrenKeski-Suomen ReserviläispiiriKymenlaakson Reserviläispiiri ryLapin Reserviläispiiri ryPirkanmaan Reserviläispiiri ryPohjois-Karjalan Reserviläispiirit Pohjois-Pohjanmaan Reserviläispiiri Markku HolopainenPohjois-Savon Reserviläispiiri ryPäijät-Hämeen Reserviläispiiri rySatakunnan reserviläispiiri ryRaimo Mikkonen, Suur-Savon Reserviläispiiri ryJussi Karhila, Uudenmaan Reserviupseeripiiri ry ja Uudenmaan Reserviläispiiri ryVarsinais-Suomen reserviläispiiriMaanpuolustuskoulutusyhdistys ( MPK ) Keskustoimisto |